text: Rød skattereform ville mindske grænsehandel 
  24 juni 2012 kl. 10.25
  Den massive grænsehandel. som sender arbejdspladser ud af landet, var kun få timer fra at blive mindsket. En rød reform ville nemlig afskaffe både fedt- og sukkerafgift.
  Enhedslisten og regeringen var parat til at bruge over to milliarder på at afskaffe fedt- og sukkerafgiften, men da Venstre og Konservative indgik forlig i sidste øjeblik blev afgifterne bevaret.
  Venstre har ellers udtalt, at partiet har fortrudt fedtafgiften, og en række medlemmer af partiet har tordnet mod den nye sukkerafgift, der skal træde i kraft ved årsskiftet.
  Også Dansk Industri, Dansk Erhverv, HK og Landbrug & Fødevarer har advaret kraftigt mod de nye afgifter, som ifølge dem sender tusindvis af arbejdspladser ud af landet.
  Se mere i TV SYD søndag kl. 19.30
  